సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అంతర్జాతీయ క్రికెట్‌కు జహీర్ గుడ్ బై
టీమిండియా సీనియర్ ఆటగాడు, బౌలింగ్ దిగ్గజం జహీర్ ఖాన్ అంతర్జాతీయ క్రికెట్ కు గురువారం గుడ్ బై చెప్పాడు.
TNN | Updated:
Oct 15, 2015, 01:33PM IST
టీమిండియా సీనియర్ ఆటగాడు, బౌలింగ్ దిగ్గజం జహీర్ ఖాన్ అంతర్జాతీయ క్రికెట్ కు గురువారం గుడ్ బై చెప్పాడు. ఇక అతను కేవలం ఐపీఎల్ లో ఆడతాడు. జహీర్ ఖాన్ తన రిటైర్మెంటును ప్రకటించడానికి కొన్ని గంటల ముందే ఐపీఎల్ ఛైర్మన్ రాజీవ్ శుక్లా ఆ విషయాన్ని ముందే ట్వీట్ చేశాడు. 37 ఏళ్ల జహీర్ ఖాన్ 2011లో వన్డే ప్రపంచకప్ సాధించడంలో ముఖ్య పాత్ర వహించాడు. ఆ టోర్నీలో 21 వికెట్లు పడగొట్టి టాప్ బౌలర్ గా నిలిచాడు.
2000, అక్టోబరులో కెన్యాతో జరిగిన వన్డే మ్యాచుతో అంతర్జాతీయ క్రికెట్లో ప్రవేశించాడు జహీర్. అదే ఏడాది నవంబరులో బంగ్లాదేశ్ తో మొదటి టెస్టు మ్యాచు ఆడాడు. ఇప్పటివరకు 200 వన్డేల్లో 282 వికెట్లు, 92 టెస్టుల్లో 311 వికెట్లు తీశాడు. టెస్టుల్లో మూడొందల వికెట్ల మైలురాయిని దాటిన నాలుగో భారత ఆటగాడిగా జహీర్ గుర్తింపు తెచ్చుకున్నాడు. ఇతని కన్నా ముందు వరుసలో అనిల్ కుంబ్లే (619 వికెట్లు), కపిల్ దేవ్ (434), హర్భజన్ సింగ్ (413) ఉన్నారు. ప్రస్తుతం అతడు ఐపీఎల్‌లో ఢిల్లీ డేర్ డెవిల్స్ టీమ్‌లో ఉన్నాడు. జహీర్‌ది మహారాష్ట్రలోని శ్రీరాంపూర్.